Universis presentes litteras inspecturis: Officialis Autissiodorensis, salutem in Domino. Noverint universi quod in nostra presentia, propter hoc personaliter constitutus, Johannes de Meldis presbyter, perpetuus capellanus capelle Sancti-Ferreoli in claustro Sancti-Juliani Autissiodorensis, coram nobis est concessus se, ex causa donationis sibi facte et confesse ad vitam suam, tantummodo, ut dicebat, a religiosis monialibus abbatissa et conventu de Insulis, tenere a dictis monialibus, ad vitam suam, quandam domum dictarum monialium sitam, ut dicebat, in claustro S. Juliani predicto, inter ecclesiam canonicorum S. Juliani Autissiodorensis, juxta hortum liberorum defuncti Jacobi dicti Lesire, ex una parte, et juxta domum eorumdem liberorum ex altera.... Datum anno Domini millesimo trecentesimo primo, die dominica post festum B. Luce evangeliste.